open-index/open-wikipedia-markdown huggingface dataset:
సానయా ఇరానీ

thumb|సానయా ఇరానీ
**సానయా ఇరానీ, **ప్రముఖ భారతీయ టీవీ నటి, మోడల్. మొదట మోడల్ గా పనిచేసే ఆమె, మిలే జబ్ హమ్ తుమ్ సీరియల్ తో కథానాయికగా మారింది ఆమె. ఆ తరువాత ఆమె ఇస్ ప్యార్ కో క్యా నాం ధూన్? అనే సీరియల్ లో హీరోయిన్ గా నటించింది సానయా. ఈ సీరియల్ దేశవ్యాప్తంగా హిట్ అయింది. ఆ తరువాత ఆమె ఛఛాంఛన్, రంగ్ రసియా వంటి ధారావాహికల్లో కూడా నటించింది.

## వ్యక్తిగత జీవితం
సానయా ఏడేళ్ళ పాటు ఊటీలోని బోర్డింగ్ స్కూల్ లో చదువుకుంది.  ఆ తరువాత స్యెడ్నహం కళాశాలలో డిగ్రీ పూర్తిచేసింది. ఎంబీఏ చదువుకోవాలని అనుకున్నా, నటి కావాలని నిర్ణయించుకుని మోడలింగ్ లోకి అడుగుపెట్టింది సానయా.

19 అక్టోబరు 2010లో మిలే జబ్ హమ్ తుమ్ సీరియల్ షూటింగ్ చివరి రోజున ఆ సీరియల్ లో తనతో కలసి నటించిన మోహిత్ సెహగల్ తో ప్రేమలో ఉన్నట్టు ప్రకటించింది సానయా.

కెరీర్ మొదట్లో, సానయాకు హిందీ సరిగ్గా వచ్చేది కాదు. హిందీ అనర్గళంగా మాట్లాడలేక ఇబ్బంది పడేది.

25 జనవరి 2016న తన ప్రియుడు మోహిత్ సెహగల్ ను వివాహం చేసుకుంది సానయా. గోవాకు చెందిన మోహిత్ ఆమె మొదటి ధారావాహిక మిలే జబ్ హమ్ తుమ్ లో సహనటుడు అతను.

## కెరీర్

### టెలివిజన్
సానయా మోడల్ గా కెరీర్ మొదలుపెట్టింది. యశ్ రాజ్ ఫిలిం ప్రొడక్షన్స్ నిర్మించిన ఫనా (2006) సినిమాలో మెహబూబా పాత్రతో తెరంగేట్రం చేసింది ఆమె. స్టార్ వన్ లో ప్రసారమైన మిలే జబ్ హమ్ తుమ్ (2008-2010) ధారావాహికలో గుంజన్ పాత్రలో మొదటి సారి కథానాయికగా నటించింది సానయా. ఆ తరువాత ఇస్ ప్యార్ కో క్యా నాం ధూన్ (2011-2012) సీరియల్ లో హీరోయిన్ పాత్ర అయిన ఖుషీ కుమారీ గుప్తా సింగ్ రైజాదా గా నటించింది ఆమె.

## మూలాలు

వర్గం:జీవిస్తున్న ప్రజలు
షేర్ మణెమ్మ

**షేర్ మణెమ్మ,** తెలంగాణ రాష్ట్రానికి చెందిన ఉద్యమకారిణి. ఈవిడ 2017లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.

## జీవిత విశేషాలు
షేర్ మణెమ్మ కాప్రాలోని బీజేఆర్‌నగర్‌లో ఉంటూ పలు సామాజిక సేవల్లో పాల్గొంటూ పలువురిచే ప్రశంసలు, అవార్డులు అందుకుంది. శ్రీజ్యోతి మహిళామండలి అధ్యక్షురాలిగా మహిళలకు అండగా ఉంటూ, పేదప్రజల వివాహాలకు, అనాథలకోసం తనవంతు చేయూత అందించింది.

## తెలంగాణ ఉద్యమంలో
తెలంగాణ ఉద్యమం తొలి రోజుల నుంచి తెలంగాణ రాష్ట్రం ఏర్పాటువరకు ఉద్యమంలో పాల్గొని, తెలంగాణ పట్ల జరిగిన అన్యాయాన్ని గురించి చెప్పి ప్రజల్లో చైతన్యం తెచ్చింది. తెలంగాణ ఉద్యమ సమయంలో రైలు రోకో, రాస్తారోకో, తెలంగాణ గర్జన, సకల జనుల సమ్మె, తెలంగాణ ధూం ధాంలలో పాల్గొన్నది. వీటికి సంబంధించి మణెమ్మపై పలు కేసులు కూడా నమోదయ్యాయి. ఉద్యమం సందర్భంగా ఉస్మానియా విశ్వవిద్యాలయంలో విద్యార్థులపై జరిగిన దాడులకు నిరసనగా మణెమ్మ చర్లపల్లి జైలుముందు ఐదురోజులపాటు నిరాహారదీక్ష చేసింది. ప్రస్తుతం తెలంగాణ రాష్ట్ర సమితి మహిళా రాష్ట్ర ఉపాధ్యక్షురాలుగా ఉన్నది.

## బహుమతులు - పురస్కారాలు
* తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, మార్చి 8, 2017
* ప్రొఫెసర్ జయశంకర్ స్మారక పురస్కారం - సేవారంగం

## మూలాలు

వర్గం:విశిష్ట మహిళా పురస్కార గ్రహీతలు
వర్గం:హైదరాబాదు జిల్లా మహిళా సామాజిక కార్యకర్తలు
వర్గం:తెలంగాణ ఉద్యమకారులు
వర్గం:హైదరాబాదు జిల్లా మహిళా రాజకీయ నాయకులు
వర్గం:హైదరాబాదు జిల్లా మహిళలు
ఫటాఫట్ జయలక్ష్మి

**ఫటాఫట్ జయలక్ష్మి**గా పిలువబడే జయలక్ష్మీరెడ్డి (1958-1980) దక్షిణ భారతీయ సినిమా నటిగా ప్రసిద్ధురాలు. ఈమె మలయాళ సినిమాలలో "సుప్రియ" అనే పేరుతో పిలువబడుతున్నది. ఈమె తెలుగు, తమిళ, కన్నడ, మలయాళ భాషలలో 66 చిత్రాలలో నటించింది.

## వృత్తి
ఈమె నటిగా తన వృత్తిని 1972లో మలయాళం సినిమా తీర్థయాత్రతో సుప్రియ అనే పేరుతో ప్రారంభించింది. 1974లో కె.బాలచందర్ దర్శకత్వంలో "అవల్ ఒరు తొదర్ కథై" సినిమాలో జయలక్ష్మి అనే పేరుతో నటించింది. ఆ చిత్రంలో ఆమె హీరోయిన్ స్నేహితురాలి పాత్ర ధరించింది. ఆ పాత్ర ఊతపదం "ఫటాఫట్" ప్రేక్షకులలో బాగా పేలడంతో ఫటాఫట్ ఆమె ఇంటిపేరుగా మారిపోయి **ఫటాఫట్ జయలక్ష్మి**గా స్థిరపడిపోయింది. ఈ సినిమా తెలుగులో అంతులేని కథ పేరుతో 1976లో రీమేక్ చేయబడింది. ఈమె కమల్ హాసన్, రజనీకాంత్, ఎన్.టి.రామారావు, చిరంజీవి మొదలైన అగ్రనటుల సరసన నటించింది.
## వ్యక్తిగత జీవితం
ఈమె ఎం.జి.రామచంద్రన్ తమ్ముడు చక్రపాణి కొడుకు సుకుమార్‌ను ప్రేమించింది. అయితే అది పెళ్ళిగా మారలేదు. దానితో తన 22 యేళ్ల పిన్న వయసులోనే 1980లో, నటిగా ఉన్నత స్థాయిలో ఉన్నదశలోనే ఈమె నిద్రమాత్రలు మింగి ఆత్మహత్య చేసుకుంది,, .

## సినిమాల జాబితా
ఫటాఫట్ జయలక్ష్మి నటించిన తెలుగు సినిమాల పాక్షిక జాబితా:
# *[[ఇద్దరు అమ్మాయిలు]]* (1972)
# *[[స్వర్గం నరకం (సినిమా)|స్వర్గం నరకం]]* (1975) 
# *[[జ్యోతి (1976 సినిమా)|జ్యోతి]]* (1976) - శశిరేఖ
# *[[అంతులేని కథ]]* (1976) - చంద్ర
# *[[ఈనాటి బంధం ఏనాటిదో]]* (1977)
# *[[చల్ మోహనరంగా]]* (1978)
# మరో చరిత్ర (1978)
# *[[కోరికలే గుర్రాలైతే]]* (1979)
# *[[ముత్తయిదువ]]* (1979)
# *[[జాతర (సినిమా)|జాతర]]* (1980)
# *[[మంచిని పెంచాలి (1980 సినిమా)|మంచిని పెంచాలి]]* (1980)
#  *[[కాళి (సినిమా)|కాళి]]* (1980)
# *[[రామ్ రాబర్ట్ రహీమ్]]* (1980) 
# *[[న్యాయం కావాలి]]* (1981) - జయలక్ష్మి 
# *[[తిరుగులేని మనిషి]]* (1981) - పద్మ
# *[[చందమామ (1982 సినిమా)|చందమామ]]* (1982)

## మూలాలు

## బయటి లింకులు
* 

వర్గం:1958 జననాలు
వర్గం:1980 మరణాలు
వర్గం:భారతీయ సినిమా నటీమణులు
వర్గం:మలయాళ సినిమా నటీమణులు
వర్గం:తమిళ సినిమా నటీమణులు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:ఆత్మహత్య చేసుకున్న ఆంధ్రప్రదేశ్ వ్యక్తులు
వర్గం:చేసిన పని వలన పేరు మారిన ఆంధ్రప్రదేశ్ వ్యక్తులు
శ్రద్ధా కపూర్

**శ్రద్ధా కపూర్** (జననం 1987 మార్చి 3) భారతీయ సినీ నటి, గాయకురాలు. ఆమె బాలీవుడ్ లో నటించింది. ఆమె ప్రముఖ నటుడు శక్తి కపూర్ కుమార్తె. 2010లో టీన్ పట్టి సినిమాలో ఒక చిన్న పాత్ర ద్వారా కెరీర్ ప్రారంభించిన శ్రద్ధా, లవ్ కా ది ఎండ్ (2011) సినిమాలో కథానాయికగా నటించింది.

2013లో విడుదలైన ఆషికి 2 లో గాయని పాత్రలో ఆమె నటన ప్రేక్షకులను, విమర్శకులను బాగా ఆకట్టుకుంది. ఈ సినిమాలోని ఆమె నటనకు ఫిలింఫేర్ ఉత్తమ నటి పురస్కారానికి నామినేషన్ కూడా లభించింది. ఆ తరువాత 2014లో విలియం షేక్‌స్పియర్ నాటకం హామ్లెట్ ఆధారంగా విశాల్ భరద్వాజ్ తీసిన హైదర్ సినిమాలో కథానాయికగా నటించింది ఆమె. ఏక్ విలన్ (2014), ఏబిసిడి (2015), భాగీ (2016) వంటి సినిమాల్లో ఆమె నటన ద్వారా విమర్శకుల ప్రశంసలు అందుకోవడమే కాక, బాలీవుడ్ లో తన స్థానాన్ని స్థిరం చేసుకుంది. ఆమె నటించిన పై సినిమాలన్నీ కమర్షియల్ గా కూడా మంచి విజయం సాధించింది.

నటించడంతో పాటు, తన సినిమాల్లో చాలా పాటలు పాడింది శ్రద్ధా. ఆమె చాలా బ్రాండ్ లకు, ఉత్పత్తులకు అంబాసిడర్ గా కూడా పనిచేస్తోంది. తన స్వంత ఫ్యాషన్ డిజైనింగ్ స్టోర్ ను కూడా ప్రారంభించింది ఆమె. ఆమె స్టేజ్ షోలలోనూ, కచేరీల్లో కూడా పాల్గొంటూ ఉంటుంది శ్రద్ధ. 
## నటించిన సినిమాలు
* తూ ఝూతీ మైన్ మక్కర్
ఆషికి2,
సాహో

## మూలాలు

## బాహ్య లింకులు

*
* 

వర్గం:1987 జననాలు
వర్గం:జీవిస్తున్న ప్రజలు
వర్గం:హిందీ సినిమా నటీమణులు
పటాలం పాండు

పటాలం పాండు తెలుగు చలన చిత్రం1981 ఫిబ్రవరి 13 న విడుదల.ఎస్.డి.లాల్ దర్శకత్వంలో మోహన్ బాబు, సుభాషిణి జంటగా నటించిన ఈ చిత్రానికి మాటలు గొల్లపూడి మారుతీరావు వ్రాయగా,సంగీతం చక్రవర్తి అందించారు.
## కథ
సహజంగా కొంత క్రూరంగా కనిపిస్తూ, లారీడ్రైవర్‌గా పని చేస్తూ, అన్యాయాలను ఎదురిస్తూ, మేనమామకు ఇచ్చిన మాటకు కట్టుబడి మల్లిని జాగ్రత్తగా  చూస్తూ ఉంటాడు పటాలం పాండు. తాళి కట్టే వరకు మల్లిని తాకబోనని ఆ మాటకు కూడా కట్టుబడి ఉంటాడు పాండు. పాండు మనసు వెన్న. మల్లి చెల్లెలు తులసిని ఎంతో గారాం చేస్తూ ఉంటాడు. ప్రమాదంలో తులసికి చూపు పోతే ఎంతో కుమిలి పోతాడు. ఆమెకు చూపు రావడానికి ఎంతటి దీక్ష పూనడానికైనా వెనుకాడడు. మల్లి ఒక సంపన్నుల ఇంట్లో పనిమనిషిగా ఉంటూ చెల్లెలి చూపు తెప్పించడానికి తాపత్రయపడుతూ ఉంటుంది. శస్త్ర చికిత్సకు సరిపడా డబ్బులేక, సమకూరక సతమతమౌతుంది. పరిస్థితులను అదనుగా తీసుకుని యజమానురాలి కొడుకు సానుభూతి వ్యక్తపరుస్తూ, శస్త్ర చికిత్సకు అవసరమైన డబ్బు ఇస్తానని ఆశచూపి అత్యాచారం చేస్తాడు. అనుకున్న విధంగా డబ్బు సంపాదించలేక తిరిగి వస్తున్న పాండుకు మల్లి జీవితం పాడయిందనే విషయం తెలుస్తుంది. దాంతో ఆవేశం కట్టలు తెగి, రౌద్రరూపం దాలుస్తాడు. తీరా అక్కడికి వెళ్లేసరికి మల్లి హత్యచేయబడి ఉంటుంది. మల్లిని ఎవరు హత్య చేశారు? ఎందుకు చేశారు? అనేది పతాక సన్నివేశం.

## నటీనటులు

* మంచు మోహన్ బాబు
* సుభాషిణి
* మోహన్
* ప్రతాపచంద్ర
* శ్రీలత
* హలం
* మంజు భార్గవి
* విజయలక్ష్మి
* జయవాణి
* సుజాత
* బిందుమాధవి
* రమ
* బేబి గౌరి
* కె.కె.శర్మ
* ధమ్
* చిడతల అప్పారావు
* రాజనాల
* త్యాగరాజు
* కె.వి.చలం

## సాంకేతిక వర్గం
* దర్శకుడు : ఎస్.డి.లాల్
* కథ : జె.విలియమ్స్
* మాటలు : గొల్లపూడి మారుతీరావు
* పాటలు: దాశరథి, ఆరుద్ర, వేటూరి సుందరరామమూర్తి
* నేపథ్య గానం: పి.సుశీల, ఎస్.పి.బాలసుబ్రహ్మణ్యం, ఎల్.ఆర్.అంజలి, రమేష్
* కళ : బి.చలం
* నృత్యాలు : సలీమ్‌, రఘు
* స్టంట్స్ : మాధవన్
* ఛాయాగ్రహణం: ఆర్ముగం
* కూర్పు :శశికుమార్
* నిర్మాత : వై.వి.రావు 

## పాటల జాబితా
1.ఓ చెలి ఓ చెలి అనురాగ మేఘమాల, రచన: దాశరథి, కృష్ణమాచార్య, గానం.ఎస్ పి బాలసుబ్రహ్మణ్యం కోరస్  

2.కొండా కొనల్లోనా చెట్టు చేమల్లోన, రచన: దాశరథి, గానం.పులపాక సుశీల  

3.మల్లెపూల మబ్బేసిందమ్మా పిల్లగాలి , రచన: వేటూరి సుందరరామమూర్తి, గానం.ఎస్ పి బాలసుబ్రహ్మణ్యం  

4.వస్తావా అమ్మకుట్టి చెక్కెద్దాం, రచన: ఆరుద్ర, గానం.ఎం.రమేష్ , ఎల్.ఆర్.అంజలి . 

## మూలాలు
2.ఘంటసాల గళామృతము, కొల్లూరి భాస్కరరావు బ్లాగ్.

## బయటిలింకులు
* 
* యూట్యూబులో   పటాలం పాండు సినిమా

వర్గం:మోహన్ బాబు నటించిన సినిమాలు
వర్గం:రాజనాల నటించిన సినిమాలు
వర్గం:కె.వి.చలం నటించిన సినిమాలు
వర్గం:హలం నటించిన సినిమాలు
వర్గం:త్యాగరాజు నటించిన సినిమాలు
వర్గం:సుజాత నటించిన సినిమాలు
అంజనీరెడ్డి

**అంజనీరెడ్డి** తెలంగాణ రాష్ట్రానికి చెందిన ప్రముఖ చిత్రకారిణి. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.

## జననం
అంజనీరెడ్డి 1951 లో సంగారెడ్డి జిల్లా, నందికంది గ్రామంలో జన్మించారు.

## విద్యాభ్యాసం - ఉద్యోగం
అంజనీరెడ్డి హైదరాబాద్‌ లోని జేఎన్టీయూలో పెయింటింగ్‌లో నేషనల్ డిప్లొమా పూర్తిచేసింది. రెండు దశాబ్దాలకు పైగా ఆర్కిటెక్చర్ అండ్ ఫైన్‌ ఆర్ట్స్ అధ్యాపకురాలిగా పనిచేసింది.

## చిత్రకళారంగంలో
అంజనీరెడ్డి 1976 నుంచి చిత్రకారిణిగా తన ప్రస్థానాన్ని ప్రారంభించింది. జాతీయ, అంతర్జాతీయ స్థాయిలో అనేక పెయింటింగ్ ఎగ్జిబిషన్లలో పాల్గొని తెలంగాణ ఖ్యాతి చాటిచెప్పింది. అమెరికా, రష్యా, సింగపూర్, బ్యాంకాక్ లతో పాటు న్యూఢిల్లీ, ముంబై, హైదరాబాద్ నగరాల్లో పెయింటింగ్ ప్రదర్శనలు ఏర్పాటుచేసింది. దేశవ్యాప్తంగా క్యాంపులు, పెయింటింగ్, మల్టీమీడియా వర్క్‌షాపులకు హాజరయింది. ఈవిడ మహిళల సమస్యలు, పర్యావరణ పరిరక్షణ తదితర అంశాలపై ఎక్కువగా చిత్రాలు చిత్రీకరించింది.

## బహుమతులు - పురస్కారాలు
*తెలుగు విశ్వవిద్యాలయం ప్రతిభా పురస్కారం (2014), 14 జూలై 2016  
* తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, 2017 మార్చి 8

## మూలాలు

వర్గం:విశిష్ట మహిళా పురస్కార గ్రహీతలు
వర్గం:1951
వర్గం:తెలుగు మహిళా చిత్రకారులు
వర్గం:సంగారెడ్డి జిల్లా మహిళా చిత్రకారులు
సుభాషిణి (నటి)

**సుభాషిణి** ఒక దక్షిణ భారత చలనచిత్ర నటి. ఈమె తెలుగు, కన్నడ, తమిళ, మలయాళ సినిమాలలో నటించింది. ఈమె ప్రముఖ నటి జయసుధ చెల్లెలు, ప్రముఖ నటి, దర్శకురాలు విజయనిర్మల ఈవిడకు మేనత్త. ఈమె అరుంధతి సినిమాలో విలన్ తల్లిగా నటించింది. ఇంకానాగమ్మ, నాగాస్త్రం, సుందరాకాండ మొదలైన టి.వి.సీరియళ్లలో కూడా నటించింది. ఈమె కూతురు పూజ పూరి జగన్నాథ్ సినిమా **143** లో ఒక చిన్న పాత్రను పోషించింది.

## తెలుగు సినిమాల జాబితా
సుభాషిణి నటించిన తెలుగు సినిమాల పాక్షిక జాబితా:
# శివరంజని (1978)
# ఊర్వశీ నీవే నా ప్రేయసి (1979)
# టైగర్ (1979)
# నిండు నూరేళ్ళు (1979)
# మా ఊళ్ళో మహాశివుడు (1979)
# ఆరని మంటలు (1980)
# మహాలక్ష్మి (1980)
# పటాలం పాండు (1981)
# డాక్టర్ సినీ యాక్టర్ (1982)
# మేఘ సందేశం (1982)
# సీతయ్య (2003)
# అరుంధతి (2009)

## మూలాలు

## బయటి లింకులు
* 

వర్గం:భారతీయ సినిమా నటీమణులు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
మారోజు చైతన్య

**మారోజు చైతన్య** తెలంగాణ రాష్ట్రానికి చెందిన ప్రముఖ ప్రజా గాయని. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.

## జీవిత విశేషాలు
చైతన్య 1974, మే 4న యాదాద్రి భువనగిరి జిల్లా, అడ్డగూడూర్ మండలం కోటమర్తి లో జన్మించింది. చిన్నతనం నుంచే పాటలు పాడడంలో అనుభవం ఉన్న చైతన్య 1996 నుంచి తెలంగాణ ఉద్యమం లో, మలిదశ తెలంగాణ ఉద్యమంలోనూ అనేక వేదికలమీదా తన గొంతు వినిపించింది. తెలంగాణ పోరాటంతో పాటు బడుగు బలహీన వర్గాల కోసం పోరాడిన మారొజు వీరన్న ను వివాహం చేసుకొని, ఆయనతో కలిసి అనేక వేదికల మీద పాటలు పాడింది.
గోరటి వెంకన్న, మిత్ర, గద్దర్ లతో కలిసి పాటలు పాడుతూ... మలిదశ ఉద్యమ ధూంధాంలో గ్రామగ్రామాన తిరిగి, ప్రజల్లో చైతన్యాన్ని రగిలించింది.

## బహుమతులు - పురస్కారాలు
* తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, మార్చి 8, 2017

## మూలాలు

వర్గం:తెలుగు కళాకారులు
వర్గం:విశిష్ట మహిళా పురస్కార గ్రహీతలు
వర్గం:తెలుగు మహిళా గాయకులు
వర్గం:యాదాద్రి భువనగిరి జిల్లా మహిళా గాయకులు
వర్గం:రెండవ ప్రత్యేక తెలంగాణ ఉద్యమంలో పాల్గొన్న యాదాద్రి భువనగిరి జిల్లా మహిళలు
మౌనీ రాయ్

**మౌనీ రాయ్, ** ఒక భారతీయ టివి నటి, మోడల్. ఆమె నటించిన క్యూంకీ సాస్ భీ కభీ బహూ థీ ధారావాహికలోని కృష్ణ తులసి పాత్ర, దేవోంకీ దేవ్, మహదేవ్ లో సతీదేవి పాత్ర, నాగిన్ లోని శివన్యా, శివాంగీ పాత్రలు చాలా పేరు పొందాయి. ఐసీ నఫ్రత్ తో కైసా ఇష్క్ ధారావాహికలో జనూన్ పాత్రలో కూడా నటించింది ఆమె. 2014లో ఝలక్ దిఖలాజా అనే డ్యాన్స్ షోలో ఫైనలిస్ట్ గా నిలిచింది మౌనీ. ఆమె కథక్ నృత్య కళాకారిణి.

## కెరీర్
2007లో ఏక్తా కపూర్ తీసిన క్యూంకీ సాస్ భీ కభీ బహు థీ ధారావాహిక ద్వారా కెరీర్ ప్రారంభించింది మౌనీ. ఈ సీరియల్ లో పులకిత్ సమ్రాట్ సరసన కృష్ణతులసి పాత్రలో నటించింది ఆమె. ఆ తరువాత జరా నచ్ కే దిఖా షో మొదటి సీజన్ లో కరిష్మా తన్నా, జెన్నిఫర్‌ వింగెట్‌ లతో కలసి పాల్గొంది. ఈ షో టైటిల్ కూడా గెలుచుకుంది మౌనీ. ఆ తరువాత కస్తూరీ ధారావాహికలో శివానీ పాత్రలో నటించింది ఆమె.

## ఫిల్మోగ్రఫీ

### సినిమాలు

* *ప్రత్యేకంగా చెప్పకపోతే అన్ని సినిమాలు హిందీలో ఉన్నాయి.*

### టెలివిజన్

### వెబ్ సిరీస్

### మ్యూజిక్ వీడియోలు

## మూలాలు

వర్గం:1985 జననాలు
వర్గం:జీవిస్తున్న ప్రజలు
వర్గం:పశ్చిమ బెంగాల్ వ్యక్తులు
స్వర్ణమాల్య

**స్వర్ణమాల్య, ** భారతీయ నటి, టీవీ వ్యాఖ్యాత. ఆమె భరతనాట్య నృత్య కళాకారిణి. ఎన్నో సంవత్సరాల నుంచీ ఎన్నో షోలకు వ్యాఖ్యాతగా వ్యవహరించింది ఆమె ఎన్నో భాషల చిత్రాల్లో నటించడమే కాక, ప్రపంచం మొత్తం మీద ఎన్నో స్టేజిలపై నృత్య ప్రదర్శనలు కూడా ఇచ్చింది. ఆమె ప్రముఖ సంప్రదాయ నృత్య కళాకారిణి. ఆమె తన 17వ ఏట యువకళా భారత్ అనే పురస్కారాన్ని కూడా అందుకుంది. సన్ టీవీలో ప్రసారమైన ఇలమై పుదుమై అనే షో ద్వారా ప్రసిద్ధి చెందింది స్వర్ణ.

## తొలినాళ్ళ జీవితం
ఆమె తమిళ కుటుంబంలో జన్మించింది. ఎం.ఒ.పి వైష్ణవ్ కళాశాలలో సోషియాలజీలో డిగ్రీ చేసింది ఆమె. ఆ కళాశాలలో విద్యార్థి సంఘానికి అధ్యక్షురాలిగా పనిచేసింది స్వర్ణ. అమెరికా, కాలిఫోర్నియాలోని సేన్ జోస్ స్టేట్ విశ్వవిద్యాలయంలో నటనలో డిప్లమో కోర్సు పూర్తిచేసింది ఆమె. అలాగే మద్రాసు విశ్వవిద్యాలయంలో భరతనాట్యంలో మాస్టర్స్ డిగ్రీ, నృత్య చరిత్రపై పి.హెచ్.డి చేసింది స్వర్ణ. పదేళ్ళ పాటు కె.జె.సరస వద్ద నృత్యంలో శిక్షణ పొందిన ఆమె, తరువాత కళాక్షేత్రకు చెందిన భాగవతుల సీతారామశర్మ వద్ద శాస్త్రీయ నృత్యం నేర్చుకుంది స్వర్ణ.

## సినీ కెరీర్
మొదట్లో ఆమె నాటకాల్లో నటించేది స్వర్ణ. ఆ తరువాత మణిరత్నం  దర్శకత్వం వహించిన సఖి సినిమాలో షాలినీ కుమార్ అక్క పూర్ణి పాత్రతో తెరంగేత్రం చేసింది ఆమె. ఆ తరువాత ఆమె మోళి, ఎంగల్ అన్న వంటి సినిమాల్లో సహాయపాత్రల్లో నటించింది.

## టీవీ కెరీర్
ఆమె సన్ టీవీలో ప్రసారమైన ఇలమై పుదుమై షోతో వ్యాఖ్యాతగా పరిచయమైంది ఆమె. ఆ తరువాత విజయ్ టీవీలో ప్రసారమైన కలక్క పూవదు యారు-2కు కూడా వ్యాఖ్యాతగా వ్యవహరించింది. ఆమె పలు సీరియల్స్ లో కూడా నటించింది. అంబుల్ల స్నేగితి అనే ధారావాహికతో సీరియల్ నటిగా మారింది స్వర్ణ. ఈ ధారావాహికలో అను హాసన్ తో కలసి నటించింది ఆమె. ఆ తరువాత ఆమె భారతీరాజా దర్శకత్వం వహించిన తీక్కతు పొన్ను, జయ టీవీలో ప్రసారమైన వందాలే మాహర్షి, రేవతి నటించిన యాతుమాగి నింద్రాల్, సన్ టీవీలో ప్రసారమైన తంగం వంటి ధారావాహికల్లో నటించింది స్వర్ణ.

## తొలినాళ్ళ జీవితం
2002లో స్వర్ణమాల్యకు అర్జూన్ తో వివాహం అయింది. పెళ్ళైన తరువాత వారిద్దరూ అమెరికాకు మారిపోయారు. కానీ సంవత్సరం తిరగక ముందే స్వర్ణ సినిమాల్లో నటించేందుకు ఆమె భారత్ కు తిరిగి వచ్చేసింది. ఆ కారణం ద్వారానే వారిద్దరూ విడిపోయి, విడాకులు తీసుకున్నారు.

## మూలాలు


వర్గం:1981 జననాలు
వర్గం:జీవిస్తున్న ప్రజలు
కేంద్ర సాహిత్య అకాడమీ పురస్కారం తెలుగు జాబితా

1955వ సంవత్సరం నుండి కేంద్ర సాహిత్య అకాడమీ వారు తెలుగు భాషలో వచ్చిన ఉత్తమ రచనలకు సాహిత్య అకాడమీ పురస్కారాన్ని ప్రకటించి బహూకరిస్తున్నారు.

## తెలుగు భాషకు చెందిన పురస్కార గ్రహీతలు

1958, 1959, 1966, 1967, 1968, 1976, 1980 సంవత్సరాలలో పురస్కారం ఎవరికీ ఇవ్వలేదు.

**తెలుగులో యువ పురస్కార గ్రహీతలు**

**తెలుగు భాషలో బాల సాహిత్య పురస్కార గ్రహీతలు**

## మూలాలు

## ఇవి కూడా చూడండి
* సాహిత్య అకాడమీ తెలుగు అనువాద అవార్డు విజేతల జాబితా
* అస్సామీ కేంద్ర సాహిత్య అకాడమీ పురస్కార గ్రహీతల జాబితా
* బోడో సాహిత్య అకాడమీ అవార్డు గ్రహీతల జాబితా
* బెంగాలీ సాహిత్య అకాడమీ అవార్డు గ్రహీతల జాబితా
* డోగ్రీ సాహిత్య అకాడమీ అవార్డు గ్రహీతల జాబితా
* గుజరాతీ సాహిత్య అకాడమీ అవార్డు గ్రహీతల జాబితా
* మైథిలి సాహిత్య అకాడమీ అవార్డు గ్రహీతల జాబితా
## ఇతర లింకులు
* సాహిత్య అకాడమీ జాలస్థలంలో తెలుగు జాబితా

వర్గం:జాబితాలు
బైశాలీ మొహంతీ

thumb|బైశాలి మహంతి
**బైశాలీ మొహంతీ** (జననం 5 ఆగస్టు 1994), ప్రముఖ భారతీయ శాస్త్రీయ నృత్య కళాకారిణి, కొరియోగ్రాఫర్, రచయిత్రి, కాలమిస్ట్, విదేశ, ప్రజా విధాన విశ్లేషకురాలు. అమెరికా వ్యాపార పత్రిక ఫోర్బ్స్, ది హఫ్ఫింగ్టన్ పోస్ట్, ది డిప్లమాట్, ఓపెన్ డెమక్రసీ, లండన్ వంటి అంతర్జాతీయ పత్రికలకు ఆమె తరుచుగా విదేశ విధానాలపై వ్యాసాలు రాస్తుంటుంది. లండన్ ఆక్స్‌ఫర్డ్ ఒడిస్సీ సెంటర్ స్థాపించి, ఆక్స్‌ఫర్డ్ విశ్వవిద్యాలయంలో ఒడిస్సీ నృత్యం నేర్పిస్తోంది ఆమె.

ఆక్స్‌ఫర్డ్ విశ్వవిద్యాలయానికి సంబంధించిన ఎ.ఎల్.సి గ్లోబల్ లో 2015-16కు గానూ ఫెలో ఆఫ్ ది ఇయర్ గా ఎంపికైంది బైశాలీ.

## తొలినాళ్ళ జీవితం, చదువు
ఒరిస్సాలోని పూరీలో ప్రముఖ స్త్రీవాద కవి, రచయిత మనసీ పర్ధన్, ఇండియన్ ఇన్‌స్టిట్యూట్ ఆఫ్ టెక్నాలజీలో ఎలక్ట్రికల్ ఇంజినీరు రాధా బినోద్ మొహంతీలకు 1994 ఆగస్టు 5న జన్మించింది బైశాలీ. 

## మూలాలు

వర్గం:జీవిస్తున్న ప్రజలు
గంటి భానుమతి

**గంటి భానుమతి** ప్రముఖ రచయిత్రి. ఈమె 8 నవలలు, 6 కథా సంపుటాలు, వందకు పైగా కవితలు, వ్యాసాలు రచించింది.

## జీవిత విశేషాలు
ఆమె జన్మస్థలం తెలంగాణకు చెందిన హైదరాబాదు నగరం. ఆమె తల్లి లక్ష్మీబాయి (కమలాబాయి), తండ్రి భద్రాద్రి రాముడు ఇరువురూ ఉపాధ్యాయులు. ఆమె ప్రాథమిక విద్య, ఉన్నత విద్యను హైదరాబాదులోని మాడపాటి హనుమంతరావు బాలికోన్నత పాఠశాలలో చదివింది. ఉస్మానియా విశ్వవిద్యాలయం నుండి డి.ఫార్మసీ, బి.ఏ డిగ్రీలు పొందింది. ఆమె ఆంగ్లంలో ఎం.ఎ కూడా చేసింది.

## సాహితీ ప్రయాణం
ఆమె కవితలు రాయడంతో రచనా వ్యాసంగం ప్రారంభించింది. 14వ యేట నుంచే స్కూలు, కళాశాల మ్యాగజైన్లకు వ్యాసాలు కథలు రాసింది. ఆమె ఇంత వరకు 200 కథలూ, 10 నవలలూ, వందకి పైగా వ్యాసాలు, కవితలూ రాసింది.

## రచనలు
### నవలలు
# గ్రహణం 
# ఆఖరి ప్రయాణం
# అనగనగా ఒకరోజు
# ఆ యిద్దరు
# తప్పటడుగు
# అన్వేషణ
# ఆమె గెలిచిందా? ఓడిందా?

### కథాసంపుటాలు
# స్వాభిమానం
# ఒక్కసారి మావూరు పోయిరావాలి
# సాగరమథనం
# ఎంత సుదీర్ఘమీ జీవితం
# జీవనపోరాటం
# ఇదే ధర్మమా?
#అమ్మకో ఉత్తరం

### ఇతరములు
# ఎందరో మహానుభావులు

## పురస్కారాలు
ఆమె రాసిన ఎన్నో కథలకు, నవలలకు బహుమతులు వచాయి. వీటిలో 2016 సంవత్సరానికి గానూ పొట్టి శ్రీరాములు తెలుగు విశ్వవిద్యాలయం వారి "రచయిత్రి ఉత్తమ గ్రంథం"పురస్కారం ముఖ్యమైనది. ఆమెకు 2019లో సుశీలా నారాయణరెడ్డి సాహితీ పురస్కారం లభించింది.

## వ్యక్తిగత జీవితం
ఆమె గంటి పేరిశాస్త్రిని వివాహమాడింది. వారికి ఇరువుతు పిల్లలు . వారు ఆదిత్య, అరవింద్.

## మూలాలు

వర్గం:తెలుగు సాహిత్యం
వర్గం:తెలుగు రచయిత్రులు
మల్లెత్తుల పద్మ

**మల్లెత్తుల పద్మ** తెలంగాణ రాష్ట్రానికి చెందిన సామాజిక కార్యకర్త. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.

## జీవిత విశేషాలు
కరీంనగర్ జిల్లా, గొల్లపల్లి గ్రామానికి చెందిన మల్లెత్తుల పద్మ 2013లో గ్రామ సర్పంచ్ గా ఎన్నికయింది.

## గ్రామ సేవలు
తెలంగాణ ప్రభుత్వం యొక్క పథకాలను ప్రజల్లోకి తీసుకెళ్లి గ్రామ అభివృద్ధికి కృషిచేసింది. ఈ గ్రామంలోని ప్రజలందరికీ ఎకౌంట్లు తెరవడం, డెబిట్‌ కార్డులు, స్వైపింగ్‌ మెషీన్ల పంపిణీ మొదలైన కార్యక్రమాలు చేపట్టింది. నగదు రహిత లావాదేవీలను నిర్వహించి ముఖ్యమంత్రి కల్వకుంట్ల చంద్రశేఖరరావు దృష్టిని ఆకర్షించి గొల్లపల్లికి నగదు రహిత గ్రామంగా గుర్తింపును తీసుకొచ్చింది.

## బహుమతులు - పురస్కారాలు
* తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, మార్చి 8, 2017

## మూలాలు

వర్గం:విశిష్ట మహిళా పురస్కార గ్రహీతలు
వర్గం:జగిత్యాల జిల్లా మహిళా రాజకీయ నాయకులు
ఎన్. అనూరాధాదేవి

**ఎన్. అనూరాధాదేవి** తెలుగు చలనచిత్ర నిర్మాత. బహుకొద్దిమంది మహిళా నిర్మాతలలో ఈవిడ ఒకరు. ఈమె మూడు తరాల హీరోలతో చిత్రాలను నిర్మించింది. ఈమె నిర్మించిన సినిమాలలో 80 శాతం విజయవంతమై సక్సెస్‌ఫుల్ నిర్మాతగా పేరు సంపాదించుకుంది. 
## జీవిత విశేషాలు
ఈమె 1947, అక్టోబరు 24న విజయవాడలో జన్మించింది. ఈమె తండ్రి శోభనాచల పిక్చర్స్ అధినేత మిర్జాపురం రాజాగా ప్రసిద్ధులైన రాజా వెంకట్రామ అప్పారావు. ఈమె తల్లి సుప్రసిద్ధ నటి, నిర్మాత సి.కృష్ణవేణి. ఈమె మద్రాసులోని గుడ్ షెపర్డ్ స్కూలులో ఎనిమిదవ తరగతి వరకు చదివింది. ఆ తరువాత ఈమెకు చదువు అబ్బకపోవడంతో అంతటితో ఆపివేసింది. ఈమెకు 1967లో వరంగల్లు వాస్తవ్యుడు నంగనూరు శ్రీనివాసరావుతో వివాహం జరిగింది. వీరికి ముగ్గురు అమ్మాయిలు పుట్టారు. ఈమె భర్త 2005లో మరణించాడు.

## సినిమా నిర్మాణం
ఈమె తండ్రి మీర్జాపురం రాజా తన తరువాత కూడా చలనచిత్ర నిర్మాణ రంగ కార్యకలాపాలు కొనసాగాలనే ఉద్దేశంతో ఈమెను నిర్మాతగా కొనసాగమని కోరాడు. అతనే లక్ష్మీ ఫిలిమ్స్ కంబైన్స్ అనే బ్యానరు పేరు పెట్టాడు. ఈమె మొదట కన్నడ భాషలో రాజ్‌కుమార్ హీరోగా భక్త కుంబార అనే సినిమాను కలర్‌లో నిర్మించింది. ఈ సినిమా 1974లో విడుదలయ్యింది. తరువాత ఈ సినిమానే తెలుగులో చక్రధారి పేరుతో అక్కినేని నాగేశ్వరరావు కథానాయకుడిగా రీమేక్ చేసింది. ఆ తరువాత హిందీలో హిట్ అయిన సినిమా "సమాధి"ని నిండు మనిషి పేరుతో నిర్మించింది. ఈ సినిమాలో శోభన్ బాబు ద్విపాత్రాభినయం చేశాడు. ఆ తరువాత ఈమె అక్కినేని నాగేశ్వరరావు, మురళీమోహన్, చిరంజీవి, వడ్డే నవీన్, అబ్బాస్, రవితేజ, జె.డి.చక్రవర్తి మొదలైన హీరోలతో, దాసరి నారాయణరావు, ఎ.కోదండరామిరెడ్డి, సి.వి.శ్రీధర్, టి.ఎల్.వి.ప్రసాద్ వంటి దర్శకులతో ఎన్నో విజయవంతమైన సినిమాలను నిర్మించింది.

2000 సంవత్సరంలో లిమ్కా బుక్ అఫ్ రికార్డు లో నిర్మాత అనురాధ దేవి పేరు నమోదయ్యింది . 

## సినిమాల జాబితా
ఈమె నిర్మాతగా లక్ష్మీ ఫిలిం కంబైన్స్ బ్యానర్‌పై తెలుగులో నిర్మించిన సినిమాల పాక్షిక జాబితా:
# చక్రధారి (1977)
# నిండు మనిషి (1978)
# రావణుడే రాముడైతే (1979)
# శ్రీవారి ముచ్చట్లు (1981)
# రాముడు కాదు కృష్ణుడు (1983)
# అనుబంధం (1984)
# ఆలయదీపం (1985)
# ఇల్లాలే దేవత (1985)
# ప్రియా ఓ ప్రియా (1997)
# ప్రేమించేమనసు (1999)
# మా పెళ్ళికి రండి (2000)
## మూలాలు

## బయటి లింకులు
* 

వర్గం:తెలుగు సినిమా నిర్మాతలు
వర్గం:1947 జననాలు
వర్గం:మహిళా వ్యాపారవేత్తలు
వర్గం:సినిమా నిర్మాతలు
వర్గం:విజయవాడ వ్యక్తులు
ఫ్లోరోబోరిక్ ఆమ్లం

**ఫ్లోరోబోరిక్ ఆమ్లం**ఒక ఆకర్బన రసాయన సంయోగ పదార్ధం.ఇది బలమైన ఆమ్లం.ఇది ద్రవస్థితిలో వున్న ఆమ్లం. దీనిని టెట్రాఫ్లోరోబోరిక్ ఆమ్లం అనికూడా అంటారు. ఈ ఆమ్లం యొక్క రసాయన ఫార్ములా H3OBF4.ఫ్లోరోబోరిక్ ఆమ్లాన్ని ఇతర ఫ్లోరోబోరేట్లవణాలను ఉత్పత్తి చేయు పూర్వగామిగా వాడుటకై ఉత్పత్తి చేస్తారు.ఫ్లోరోబోరిక్ ఆమ్లం తినివేయు/క్షయికరణ గుణం కల్గిన ఆమ్లం.ఇది చర్మం మీద తన ప్రభావాన్ని కనపర్చుతుంది.ఈ ఆమ్లం వాణిజ్యపరంగా నీటిలో కాని లేదా డైఇథైల్ ఇథరు వంటి ద్రావణిలలో కరగింఛిన స్థితిలో లభిస్తుంది.ఈ ఆమ్లం పెర్క్లోరిక్ ఆమ్లంవంటి అణు నిర్మాణాన్ని కల్గిఉన్నది.
## భౌతిక ధర్మాలు
ఫ్లోరోబోరిక్ ఆమ్లం రంగులేని ద్రవఆమ్లం.విష పూరితమైనది. 
### అణుభారం
ఫ్లోరోబోరిక్ ఆమ్లం అణుభారం 87.81గ్రాములు/మోల్
### సాంద్రత
20°Cవద్ద ఫ్లోరోబోరిక్ ఆమ్లం సాంద్రత1.38గ్రాములు/మి.లీ
### ద్రవీభవన [[ఉష్ణోగ్రత]]
ఫ్లోరోబోరిక్ ఆమ్లం ద్రవీభవన స్థానం −90&nbsp;°C(−130&nbsp;°F;183 K)
### మరుగు ఉష్ణోగ్రత
ఫ్లోరోబోరిక్ ఆమ్లం బాష్పీభవన స్థానం 130&nbsp;°C(266&nbsp;°F;403 K)
సాల్వెంట్ ఫ్రీ ఫ్లోరోబొరిక్ ఆమ్లాన్ని వేరుపరచ లేనప్పటికీ,వీటి యొక్కద్రావణీయలను(solvates)ను విశ్లేషించడం జరిగింది.ఈలవణాలు ప్రోటోనేటేడ్ ద్రావణిని కేటాయాన్ గా కల్గి(ఊదా: H3O+ and H5O+2), చుర్భుజకోణ BF−4 అనయాన్ కల్గి ఉండును. ఇందులోని అనయాన్, కేటాయాన్ లు బలమైన హైడ్రోజన్ బంధాన్ని కల్గి ఉండును.

## రసాయన చర్యలు
నీటిలో కరిగినపుడు వేడిని విదుదలచేయును.

## ఉత్పత్తి
బోరిక్ ఆమ్లాన్ని సజల హైడ్రోఫ్లోరిక్ ఆమ్లంలో కరగించి ఫ్లోరోబోరిక్ ఆమ్లం తయారు చేయుదురు.సజల ఫ్లోరో బొరిక్ ఆమ్లాన్నిబొరిక్ ఆమ్లంతో చర్య జరిపించినపుడు మూడు హైడ్రో ఫ్లోరిక్ ఆమ్ల ఇక్విలెంట్ భాగాల చర్యా ఫలితంగా మధ్య స్థాయి బోరాన్ ట్రైఫ్లోరైడ్ ఏర్పడును.నాల్గవ ఇక్విలెంట్ హైడ్రో ఫ్లోరిక్ ఆమ్లభాగం చర్యా ఫలితంగాఫ్లోరో బొరిక్ ఆమ్లాన్ని ఏర్పడును.
:B(OH)3 + 4 HF → H3O+ + BF−4 + 2 H2O
నిర్జల/అనార్ద్ర ఫ్లోరోబొరిక్ ఆమ్లాన్ని అనార్ద్ర అసిటిక్ (acetic anhydride)తోచర్య జరిపించి ఉత్పత్తి చెయ్యవచ్చును.
## అనువర్తనాలు
ఫ్లోరోబోరేటులను ఉత్పత్తి చెయ్యుటకు ఫ్లోరోబోరిక్ ఆమ్లాన్ని పూర్వగామి(precursor)గా వినియోగిస్తారు.లోహఆక్సైడ్ లను ఫ్లోరో బోరిక్ ఆమ్లంతో చర్య జరిపి ఫ్లోరోబోరేట్ లను తయారు చేయుదురు.జ్వాల వ్యాప్తి నిరోధక పదార్థాల తయారీలో,,ఫ్రిట్స్/సెరామిక్ పదార్థాలు(frits)మెరుగు పరచుటలో ఈ ఆకర్బనలవణాలను వాడెదరు. అలాగే అల్యూమినియం ఇచ్చింగ్(etching)అ, ఆసిడ్ పికిలింగ్(acid pickling)లో ఉపయోగిస్తారు.
### సేంద్రియ రసాయన శాస్త్ర పరిధిలో వినియోగం
అల్కిలెసన్(alkylation), పాలిమెరిజేసన్ లో ఫ్లోరో బోరిక్ ఆమ్లాన్ని ఉత్ప్రేరకంగా వాడెదరు.
### గల్వమిక్ సెల్స్(Galvanic cells)
గాల్వనిక్ ఆక్సిజన్ సెన్సర్ వ్యవస్థలో ఫ్లోరోబోరిక్ ఆమ్లాన్నిఎలక్ట్రోలైట్‌గా ఉపయోగిస్తారు.
### మెటల్ ప్లెటింగు
క్రోమియం(III)ఆక్సైడ్, సల్ఫోనిక్ ఆమ్లంతో కలిపి కాతోడ్ చర్య ద్వారా టిన్ ప్లేటేడ్ స్టిల్ లోహ పూతగాఉపయోగిస్తారు.ఎలక్ట్రో ప్లేటింగులో ఉపయోగిస్తారు..

## ఇవికూడా చూడండి
*ఫ్లోరిన్
*బోరిక్ ఆమ్లం

## అధారాలు/మూలాలు

వర్గం:రసాయన శాస్త్రం
వర్గం:అకర్బన సమ్మేళనాలు
వర్గం:ఫ్లోరిన్ సమ్మేళనాలు
మాడపాటి సత్యవతి

**మాడపాటి సత్యవతి** ఆకాశవాణిలో తొలిసారి వార్తలు చదివిన మహిళ. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.

## జీవిత విశేషాలు
హైదరాబాద్ నగర మొదటి మేయర్ మాడపాటి హనుమంతరావు మనువరాలైన సత్యవతి, హైదరాబాదులో జన్మించింది. సత్యవతి తండ్రి మాడపాటి రామచందర్‌రావు హైదరాబాద్‌ నగర విమోచన ఉద్యమంలో పాల్గొన్నాడు. నిజాం కాలంలో రజాకార్ల అరాచకాలను చూసింది. తెలుగు చదువుకోవడంపై నిషేధం ఉన్న కాలంలోనే హనుమంతరావు స్థాపించిన తెలుగు బాలికల ఉన్నత పాఠశాలలో సత్యవతి చదువుకుంది. ఉస్మానియా విశ్వవిద్యాలయము నుంచి ఎంఏ తెలుగులో పట్టా సాధించింది.

## ఆకాశవాణిలో
ఆకాశవాణిలో వార్తలు చదివిన తొలి మహిళా పాత్రికేయురాలిగా అరుదైన రికార్డును నెలకొల్పిన సత్యవతి, 35 ఏళ్ళపాటు వార్తా వ్యాఖ్యాతగా, ఎడిటర్‌గా పనిచేసింది. వార్తావాహిని పేరుతో ప్రత్యేక కార్యక్రమం నిర్వహించింది. 1991లో పదవీవిరమణ పొందిన సత్యవతి, ఆ తరవాత పత్రికలకు వ్యాసాలు రాసింది.

## బహుమతులు - పురస్కారాలు
* తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, మార్చి 8, 2017

## మరణం
సత్యవతి హైదరాబాదు, పద్మరావునగర్‌లోని తన నివాసంలో 2020, మార్చి 4న మరణించింది.

## మూలాలు

వర్గం:విశిష్ట మహిళా పురస్కార గ్రహీతలు
వర్గం:హైదరాబాదు జిల్లా మహిళా ఆకాశవాణి ప్రయోక్తలు
వర్గం:2020 మరణాలు
సవితా శాస్త్రి

**సవితా శాస్త్రి, **ప్రముఖ భారతీయ భరతనాట్య నృత్య కళాకారిణి, కొరియోగ్రాఫర్. ఆమె సంప్రదాయ భరతనాట్యంలో ఎన్నో ప్రయోగాలు చేసిన కళాకారిణిగా ప్రసిద్ధి చెందింది. భారతీయ పురాణాలకు సంబంధించిన నేపథ్యంతో కాకుండా, ప్రముఖ నవలా కథల నేపథ్యంతో భరతనాట్య నృత్యప్రదర్శనలు ఇవ్వడం ఆమె ప్రత్యేకత.  ఆమె ఆవిష్కరణల ద్వారా సంప్రదాయ నాట్యాన్ని కొత్త పుంతలు తొక్కించడంతో సవితా విమర్శకుల ప్రశంసలు కూడా గెలుచుకొంది. రుక్మిణీదేవి అరండేల్ ఆమె నాట్యం చేసే సమయంలో ఎలా అయితే నాట్య పునరుజ్జీవనానికి కష్టపడింది అని పేరు తెచ్చుకుందో,   అలాగే సవితను కూడా నాట్య పునరుజ్జీవన శిల్పిగా పేర్కొంటారు.

## తొలినాళ్ళ జీవితం, చదువు
హైదరాబాద్ లో జన్మించిన సవితా, కొన్నాళ్ళు ముంబైలో పెరిగారు. ఆ తరువాత ఆమె కుటుంబం వారి స్వంత ప్రదేశమైన చెన్నైలో స్థిరపడ్డారు. సవితా విద్యాభ్యాసం చెన్నైలోనే చేశారు. ముంబైలోని శ్రీరాజరాజేశ్వరి భరతనాట్య కళా మందిర్ లో గురు మహాలింగం పిళ్ళై వద్ద భరతనాట్యం లో శిక్షణ మొదలుపెట్టిన ఆమె, ఆ తరువాత చెన్నైలో అడయార్ కె.లక్ష్మణ్, వి.పి.ధనంజయన్, శాంతా ధనంజయన్ దంపతుల వద్ద నాట్యం నేర్చుకొంది సవితా. చెన్నైలోని పి.ఎస్.సీనియర్ మాధ్యమిక పాఠశాలలో ప్రాథమిక విద్య పూర్తి చేసిన ఆమె, స్టెల్లా మేరిస్ కళాశాలలో డిగ్రీ చదివింది. 1986లో ఆమె గురువు అడయార్ కె లక్ష్మణ్ నిర్మించిన తమిళ చిత్రం ఆనంద తాండవం చిత్రంలో ప్రధాన డ్యాన్సర్ గా నటించింది సవితా.  అమెరికాలో నాడీ శాస్త్రంలో మాస్టర్స్ డిగ్రీ పూర్తి చేసింది ఆమె.

## మూలాలు

వర్గం:1969 జననాలు
వర్గం:జీవిస్తున్న ప్రజలు
వర్గం:భరతనాట్య కళాకారులు
సుచిత్ర (గాయని)

**సుచిత్ర** వర్ధమాన చలనచిత్ర నేపథ్యగాయని. ఈమె హైదరాబాదులో జన్మించింది. సెయింట్ ఆన్స్ స్కూలులో చదివింది. తరువాత ఈమె కేరళలో విభిన్న ప్రదేశాలలో పెరిగింది. ఈమె పాఠశాల, కళాశాల చదువు కేరళలోనే సాగింది. తమిళనాడులోని కోయంబత్తూరులో ఎం.బి.ఎ.పూర్తి చేసింది. వివాహం తరువాత చెన్నైలో స్థిరపడింది. ఈమె భర్త కార్తీక్ కుమార్ తమిళ సినిమా నటుడు, కమెడియన్.

## వృత్తి
ఈమె మొదట ప్రకటనల రంగంలో ప్రవేశించింది. కొంత కాలం ఒక ప్రముఖ ఐ.టి.సంస్థలో విధులు నిర్వర్తించింది. ఆ తరువాత రేడియోమిర్చీలో రేడియో జాకీగా పనిచేసింది. అక్కడ స్క్రిప్ట్ రైటర్‌గా కూడా బాధ్యతలు నెరవేర్చింది. 'కాఫీ విత్ సుచీ' పేరుతో ఈమె నిర్వహించిన టాక్ షో ఈమెకు మంచి పేరు తెచ్చిపెట్టింది. ఆ తరువాత ఈమె సినిమా పాటలు పాడే అవకాశాన్ని దక్కించుకుంది. ఈమె తమిళ, మలయాళ, తెలుగు సినిమాలలో వందకు పైగా పాటలను పాడింది. కొన్ని తమిళ సినిమాలలో కూడా నటించింది.

## తెలుగు సినిమా పాటలు
ఈమె పాడిన పాటలలో కొన్ని పాటలజాబితా:

## అవార్డులు
* బిగ్ తెలుగు మ్యూజిక్ అవార్డ్ - బిజినెస్ మేన్ సినిమాలోని సారొస్తారా పాటకు బెస్ట్ సింగర్ ఆఫ్ ది ఇయర్ అవార్డు
* 2013 ఫిలిం ఫేర్ అవార్డ్ - బెస్ట్ ప్లేబాక్ సింగర్ అవార్డు - బిజినెస్ మేన్ సినిమాలోని సారొస్తారా పాటకు.
* 2వ సీమా (SIIMA) అవార్డ్ - బెస్ట్ ఫిమేల్ సింగర్ ఇన్ తెలుగు అవార్డుకు నామినేషన్ - బిజినెస్ మేన్ సినిమాలోని సారొస్తారా పాటకు.

## మూలాలు

వర్గం:తెలుగు సినిమా గాయకులు
వర్గం:తమిళ సినిమా నేపథ్యగాయకులు
వర్గం:మలయాళ సినిమా నేపథ్యగాయకులు
వర్గం:ఫిలింఫేర్ అవార్డుల విజేతలు
వర్గం:ఫిలింఫేర్ పురస్కార విజేతలు
వర్గం:1982 జననాలు
చక్రధారి (1948 సినిమా)

**చక్రధారి** 1948 లో విడుదలైన తెలుగు చలన చిత్రం.  జెమిని పిక్చర్స్ పతాకంపై ఎస్.ఎస్.వాసన్ నిర్మించిన ఈ చిత్రంలో చిత్తూరు నాగయ్య, పుష్పవల్లి, ఎస్.వరలక్ష్మి, సి.హెచ్.నారాయణరావు ముఖ్య పాత్రలు పోషించారు. ఈ చిత్రానికి కె.ఎస్.గోపాలకృష్ణన్,దర్శకత్వం వహించారు. అప్పట్లో వర్ధమాన నటుడు జెమిని గణేషన్ ఒక చిన్న పాత్రలో కనిపస్తాడు . దాని ప్రారంభ విడుదల తర్వాత ఒక సంవత్సరం తర్వాత, ఈ చిత్రం కొత్త పాక్షికంగా రంగుల కాపీతో తిరిగి విడుదల చేయబడింది.
## కథ
గోరా మహారాష్ట్రలోని పండారీపురం సమీపంలోని ఒక గ్రామంలో నివసించే కుమ్మరి.  అతను పాండురంగడికి గొప్ప భక్తుడు. అతనికి డబ్బు సంపాదించడంలో ఆసక్తి లేదు.  ఇది అతని భార్య తులసిని ఆందోళనకు గురి చేస్తుంది. అతని అన్నయ్య  వెంకట్ గోరా  ధనవంతుడు. అతని భార్య సోనాకు గోరా, అతని కుటుంబం అంటే ఇష్టం లేదు. ఒక రోజు గోరా మట్టిని కలుపుతుండగా, అతని బిడ్డ హరి ఆడుకుంటూ అక్కడికి వస్తాడు. గోరా భక్తి పారవశ్యంలో ఉన్నందున  తన బిడ్డను గమనించలేదు. ఆ బిడ్డను బురదలో తొక్కి చంపేస్తారు. తులసి పాండురంగ విగ్రహాన్ని ధ్వంసం చేస్తానని బెదిరిస్తుంది.  కానీ గోరా ఆమెను గొడ్డలితో చంపడానికి ప్రయత్నిస్తాడు. భవిష్యత్తులో తనను ముట్టుకోకూడదని ఆమె గోరాతో చెబుతుంది.  అతను ఆమెను ముట్టుకోనని కూడా ప్రతిజ్ఞ చేస్తాడు. అయితే, తులసి తన సోదరి శాంతను తన భర్త గోరాతో వివాహం చేయించి, వారికి ఒక బిడ్డ పుట్టేలా చేస్తుంది, అయితే, గోరా శాంతను కూడా ముట్టుకోడానికి నిరాకరిస్తాడు. ఒక రాత్రి సోదరీమణులు గోరాను ప్రలోభపెడతారు. గోరా  ప్రమాణాలను ఉల్లంఘించినందుకు అతని చేతులు నరికివేస్తాడు. పాండురంగుడు,  అతని భార్య రుక్మిణి మారువేషంలో వచ్చి గోరాకు సహాయం చేస్తారు. వారి దైవిక శక్తుల కారణంగా, కుటుంబంలో ఆనందం పునరుద్ధరించబడుతుంది. గోరా తన చేతులను తిరిగి పొందుతాడు. హరి తిరిగి బ్రతికించబడతాడు. మొత్తం కుటుంబం పాండురంగ భగవానుని భక్తులుగా మారుతుంది.
## తారాగణం
* చిత్తూరు నాగయ్య - గోరా గా
* సి.హెచ్.నారాయణరావు

* పుష్పవల్లి తులసి బాయిగా
* శాంత బాయిగా సూర్యప్రభ
* నామదేవుడిగా నాగర్‌కోయిల్ మహదేవన్
* ఎల్. వెంకాజీగా నారాయణరావు
* కె. సోనాగా ఎన్.కమలం
* గణేష్ పాండురంగన్‌గా
* వరలక్ష్మి రుక్మణిగా
* ఎస్. పెండగా కృష్ణమూర్తి
* సేవాజీగా సుబ్బయ్య పిళ్లై
* టి. పార్వతి బాయిగా వి.కళ్యాణి
* నంది వేలాయుతం గార్డుగా
* జి. వి.శర్మ గోల్డ్ స్మిత్ గా
* మాలిగా బాబా నారాయణన్

* ఎన్. త్యాగరాజన్ జ్యోతిష్యుడు
* ఎం. రామమూర్తి, వి. పి. ఎస్. మణి,ఎన్. నరసింహన్, రాజారావు,కె. టి. కె. ఎస్. మణి  దొంగలుగా
* బలరామన్, కె. సంపత్‌కుమార్ అధికారులుగా
* పాండురంగ దాస్, టి. ఎస్. బి. రావు,  భక్తులుగా 
* నృత్యకారులుగా చోప్రా, ఎ. చంద్ర
* తమలక్కా అమ్మకందారుగా ఎస్. ఆర్. లక్ష్మి
* పువ్వుల అమ్మకందారుగా కుమారి వి. తులసి
* బంగాళ అమ్మకందారుగా బి. రామకృష్ణారావు
* అరెకా గింజ అమ్మకందారుగా పుదుక్కోట్టై శీను
* బిచ్చగాడిగా బాలన్

## సాంకేతిక వర్గం
* దర్శకుడు: కె.ఎస్.గోపాలకృష్ణన్  
* నిర్మాత: ఎస్.ఎస్.వాసన్ 
* నిర్మాణ సంస్థ: జెమిని పిక్చర్స్ 
* విడుదల:1948 

## పాటల జాబితా
## మూలాలు

## బాహ్య లంకెలు

* 
* 
* 
* 
* 
* 
* 
* 
* 
* 
* 
* 
* 

వర్గం:తెలుగు జీవితచరిత్ర సంబంధమైన సినిమాలు
వర్గం:నాగయ్య నటించిన సినిమాలు
జానకి (సామాజిక సేవకురాలు)

**జానకి** తెలంగాణ రాష్ట్రానికి చెందిన సామాజిక కార్యకర్త. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.

## తొలి జీవితం
జానకి స్వగ్రామం మహబూబ్‌నగర్ జిల్లా లోని నారాయణపేట. తల్లి సత్తెమ్మ, తండ్రి చంద్రప్ప. ఏడుగురు ఆడపిల్లల్లో జానకి చిన్నది. మూగ, చెవుడు. తండ్రి తాపీ పనిచేస్తూ కుటుంబాన్ని పోషించేవాడు.

## విద్య - ఉద్యోగం
చిన్నతనం నుండి తనని అందరు చిన్నచూపు చూసినా పట్టించుకోకుండా కష్టపడి చదివి, సికింద్రాబాద్‌ లోని స్వీకార్ ఉపకార్‌లో టీచర్‌గా కొంతకాలం పనిచేసింది. బధిరుడైన శ్రీనివాస్‌ను పెళ్ళి చేసుకుంది.

## సామాజిక సేవ
యాక్షన్ ఎయిడ్ స్వచ్ఛంద సంస్థలో చేరి బధిరుల తల్లిదండ్రులకు, పిల్లలకు అవగాహన కల్పించింది. తనే సొంతంగా 2007లో పీపుల్ విత్ హియరింగ్ ఇంపెయిర్డ్ నెట్‌వర్క్ (ఫిన్)ను స్థాపించి, గ్రామాల్లోకి వెళ్లి బధిరుల హక్కులపై అవగాహన కల్పిస్తే, ప్రభుత్వ పథకాల గురించి తెలుపుతూ వారికి ఉద్యోగాలు అవకాశాలు ఇప్పిస్తుంది. అన్ని జిల్లాల్లోనూ ఈ నెట్‌ వర్క్ ఏర్పాటుచేసి గ్రామీణస్థాయిలో వైకల్యం ఉన్నవారికి చదువుచెప్పించి, ఉపాధి కల్పించాలన్న ధ్యేయంతో ఉన్న జానకి పుణెలో కూడా ఒక సెంటర్ నిర్వహిస్తుంది.

## బహుమతులు - పురస్కారాలు
* తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, మార్చి 8, 2017

## మూలాలు

వర్గం:విశిష్ట మహిళా పురస్కార గ్రహీతలు
వర్గం:ఆదర్శ వనితలు
వర్గం:నారాయణపేట జిల్లా మహిళా సామాజిక కార్యకర్తలు
లక్ష్మీ ప్రాతూరి

**లక్ష్మీ ప్రాతూరి**  భారతీయ పారిశ్రామికవేత్త, క్యూరేటర్, ఉపన్యాసకురాలు. ఆమె ఐ.ఎన్.కె సంస్థ వ్యవస్థాపకురాలు, సి.ఈ.వో. ఇంక్ టాక్స్.కామ్ నిర్వహించే లైవ్ ఈవెంట్లకు వ్యాఖ్యాత, క్యూరేటర్ గా వ్యవహరిస్తుంటుంది లక్ష్మి. ఇంక్ సంస్థ నిర్వహణలో జరిగే సింగ్యులారిటీ యు ఇండియా సమ్మిట్ కు ఆమె డైరక్టర్ గా కూడా పనిచేస్తుంది. ఈ సమ్మిట్ ఆసియాలోనే సింగ్యులారిటీ  విశ్వవిద్యాలయం నిర్వహించిన మొట్టమొదటి సమ్మిట్. ఆమె ఎన్నో ప్రతిష్ఠాత్మకమైన పురస్కారాలు, గౌరవాలు అందుకొంది. లక్ష్మికి 2015 ఆడీ రిట్జ్ పురస్కారాల్లో ఇన్స్పిరేషన్ ఐకాన్ గా గౌరవం లభించింది. అలాగే ఫోర్బ్స్ పత్రిక ఆమెను ఉమన్ టు వాచ్ ఇన్ ఆసియా అనే జాబితాలో చేర్చింది. అత్యంత గౌరవప్రదమైన సమావేశాలైన అమెరికా టెడ్ కాన్ఫరెన్సెస్, జర్మనీలో జరిగిన డి.ఎల్.డి కాన్ఫరెన్స్, యుకెలో వైర్డ్ కాన్ఫరెన్స్ లలో వక్తగా పాల్గొంది లక్ష్మి.

## ఇది కూడా చూడు

* ఓండ్రిల్లా మైటీ సురాయ్

## మూలాలు

వర్గం:జీవిస్తున్న ప్రజలు
వర్గం:నిజాం కళాశాల పూర్వవిద్యార్ధులు
సుభాషిణి

* అల్లరి సుభాషిణి - హాస్య నటి
* సుభాషిణి (నటి) - జయసుధ సోదరి
చక్రధారి

**చక్రధారి** అనగా చక్రాన్ని ధరించే విష్ణువు. ఈ పేరుతో కొన్ని సినిమా వ్యాసాలున్నాయి:

# చక్రధారి (1948 సినిమా)
# చక్రధారి (1977 సినిమా)
నిత్య సంతోషిణి

**నిత్య సంతోషిణి** పేరు పొందిన తెలుగు గాయని. ఈమె మొదట శాస్త్రీయ సంగీతాన్ని, భక్తి సంగీతాన్ని ఆలపించి ప్రజల అభిమానాన్ని చూరగొంది. ఆ తరువాత లలిత సంగీతం, సినిమా సంగీతం పాడటం మొదలు పెట్టింది. ఈమె తల్లి రామలక్ష్మి పద్మాచారి సంగీత ప్రియురాలు. ఆమెనే నిత్య సంతోషిణి ప్రథమ గురువు. ఈమె సంగీతపాఠాలను చిన్నతనం నుండే వినడం వల్ల సంగీతం పట్ల అభిరుచి ఏర్పడింది. తరువాత ఈమె తంపెల్ల సూర్యనారాయణ, ఆకెళ్ల మల్లికార్జునశర్మల వద్ద సంగీతం అభ్యసించింది. ఈమె తన అక్కతో కలిసి అనేక శాస్త్రీయ సంగీత, భక్తి సంగీత కచ్చేరీలను ఇచ్చింది. ఎన్నో భక్తి పాటల ఆల్బమ్‌లను విడుదల చేసింది.  
## సినిమా సంగీతం
ఈమెకు 1998లో నిర్మించిన నీలి మేఘాలు సినిమాలో పాట పాడటానికి తొలి అవకాశం లభించింది. ఆ సినిమా సంగీత దర్శకుడు దుగ్గిరాల. అది మొదలు ఈమె ఎన్నో తెలుగు, కన్నడ చిత్రాలలో నేపథ్య గానాన్ని పాడింది.

ఈమె గానం చేసిన తెలుగు సినిమా పాటల పాక్షిక జాబితా:

## లలిత, భక్తి సంగీతాలు
ఈమె అనేక లలిత సంగీత, భక్తి సంగీత కార్యక్రమాలలో పాల్గొనింది. అనేక ప్రైవేటు ఆల్బంలలో పాడింది.

ఈమె పాటలున్న కొన్ని ఆల్బమ్‌లు:

# కృష్ణజయంతి
# సకల దేవతార్చన
# అంతా రామమయం
# శ్రీ కృష్ణ గానసుధ
# హ్యాపీ ఈస్టర్
# అక్షయ తృతీయ స్పెషల్
# వినాయక చవితి ప్రత్యేకం
# నవరాత్రి స్పెషల్
# శివరాత్రి స్పెషల్ కలెక్షన్స్
# భూకైలాసం రాజరాజేశ్వర క్షేత్రం
# శ్రీ సంతోషిమాత
# శ్రీ లలితా సహస్రనామ స్తోత్రం
# శ్రీ కృష్ణ సుప్రభాతం
# శ్రీ రామదాసు కీర్తనలు
# శ్రీ జయదేవ అష్టపది
# రాగాంజలి
# శ్రీ లక్ష్మీ పురాణం
# శ్రీ గణపతి బీజమంత్రం
# శ్రీ శివాభిషేకం
# కళ్యాణ శ్రీనివాసం
# సాయి గీతాంజలి
# నా మనసు కోతిరా రామా!
# సప్తాచలం శ్రీ శ్రీనివాసం
# గోవింద గానామృతం
# శ్రీ సాయి గానాంజలి
# నమో నమో సుబ్రమణ్య
# శ్రీ వేంకటేశ్వర జానపదాలు
# శివ గానం
# నిత్యారాధన
# వాగ్దేవికి వందనం
# పరిపూర్ణ క్రీస్తు
# నా జీవిత గమనం యేసే మొదలైనవి.

## పురస్కారాలు
* 2005లో ఆంధ్రప్రదేశ్ ప్రభుత్వంచే నంది ఉత్తమ నేపథ్య గాయనిగా నంది పురస్కారం.
* 2013లో అపురూప సాంస్కృతిక సంస్థచే ‘అపురూప అవార్డ్-2013’
* 2014లో ఘంటసాల పురస్కారం

## మూలాలు

వర్గం:తెలుగు సినిమా నేపథ్యగాయకులు
వర్గం:తెలుగు సినిమా మహిళా నేపథ్య గాయకులు
గాయత్రి (సామాజిక సేవకురాలు)

**గాయత్రి** తెలంగాణ రాష్ట్రానికి చెందిన ఉపాధ్యాయిని, సామాజిక కార్యకర్త. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.

## జననం - విద్యాభ్యాసం
గాయత్రి వనపర్తి లో జన్మించింది. పదో తరగతి వరకు హైదరాబాద్ మలక్‌పేట్ లోని అంధుల పాఠశాలలో చదివింది. ఇంటర్ పటాన్ చెరువు లో చదివిన గాయత్రి, డిగ్రీ వనపర్తి లోని ఆర్‌.ఎల్‌.డీ. కళాశాలలో పూర్తిచేసింది. నాంపల్లి లోని ఆంధ్ర మహిళా సభలో పీజీ, బీఈడీ చదివింది.

## ఉద్యోగం
2000 డీఎస్సీలో స్కూల్ అసిస్టెంట్‌గా ఉద్యోగం పొందిన గాయత్రి, ఏడేళ్ల అనంతరం జీ.హెచ్‌.ఎం.గా పదోన్నతి పొంది కొత్తకోట లో విధులు నిర్వహించింది. ప్రస్తుతం వనపర్తి బాలుర ఉన్నత పాఠశాలలో జీ.హెచ్‌.ఎం. గా పనిచేస్తుంది.

## సేవారంగం
అంధురాలైన గాయత్రి తన ప్రతిభాపాటవాలతో ఉపాధ్యాయురాలిగా సేవలందిస్తూ, తను పనిచేస్తున్న పాఠశాల అభివృద్ధి కోసం దాతల సహకారాన్ని తీసుకుంటూ ప్రైవేటు పాఠశాలలకు ధీటుగా తీర్చిదిద్దుతుంది. మహిళలను ప్రోత్సహించడం వారిలో ఉన్న అనేక ప్రతిభా పాటవాలను వెలికితీయడంలో కృషి చేస్తుంది.

## బహుమతులు - పురస్కారాలు
* తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, మార్చి 8, 2017

## మూలాలు

వర్గం:విశిష్ట మహిళా పురస్కార గ్రహీతలు
వర్గం:వనపర్తి జిల్లా మహిళా ఉపాధ్యాయులు
విశ్వయోగి విశ్వంజీ

**విశ్వయోగి విశ్వంజీ** గుంటూరు విశ్వమందిరం పీఠాధిపతులు.
## జీవిత విశేషాలు
ఆయన గుంటూరు జిల్లాలో మార్చి 5 1944 న వరలక్ష్మమ్మ, ఆంజనేయులు దంపతులకు జన్మించారు. ఆయన తండ్రి ఆధ్యాత్మిక ధ్యాన సాధకులు. ఆయనకు శ్రీ శ్రీమద్ పరమహంస పరి వ్రాజకాచార్య శ్రీ శ్రీ శ్రీ దేవకినందన స్వామి వారు దత్తాత్రేయ స్వామి రూపం లో కనిపించి తారక మంత్రాన్ని ఉపదేశించారు.ఆయన ప్రముఖ కవి, ఉన్నత విలువలు గల జీవితాన్ని గడిపినవాడు. ఒకానొక సమయంలో ఆయన కొన్ని రోజులు బెనారస్ లో నివాసముండవలసి వచ్చింది. ఒక రాత్రి ఆయనకు జ్యోతిర్లింగం (విశ్వనాథుని విగ్రహం) నుండి కాంతి పుంజాలు వెలువడడం సాక్షాత్కరించింది. అదే సమయంలో గుంటూరులో ఉన్న ఆయన భార్య మగబిడ్డకు జన్మనిచ్చింది. ఆంజనేయులు ఆ బిడ్డకు విశ్వనాథ శాస్త్రిగా నామకరణం చేసారు. ప్రతీ ఒక్కరు ఆయనను బాల్యంలో "విశ్వం" అని పిలిచేవారు.

ఆయన బి.ఎ (గణితం), బి.యిడి విద్యలను అభ్యసించారు. కొద్ది కాలంలోనే మంచి ఆంగ్ల, గణిత ఉపాధ్యాయునిగా మంచి గుర్తింపు పొందారు. అనేక మంది అధికారుల ప్రశంసలు పొందారు. అనేక మంది ఉపాధ్యాయులకు ఆదర్శప్రాయులైనారు.

1965లో ప్రముఖ ఆధ్యాత్మిక గురువు శ్రీధర్ మహరాజ్ ప్రియ శిష్యులైన శ్రీ దత్తాత్రేయ వాడేకర్ మహరాజ్ వద్ద నుండి మంత్రోపదేశం పొందడమే కాకుండా ఆయనయొక్క నుండి అన్ని శక్తులను ఆయనచే స్వీకరించారు. తరువాత ఆయన 21 సంవత్సరాలపాటు ఘోర తపస్సు చేసారు. ఆయన సాధన ద్వారా ప్రముఖ శక్తులను పొందారు. తరువాత ఆయన విశ్వయోగిగా అవతరించారు. ప్రస్తుతం ఆయనన్ విశ్వదత్తగా ప్రసిద్ధులైనారు.

నవంబరు 11 1988 న ఆయన ఉపాధ్యాయ వృత్తికి రాజీనామా చేసారు. తదుపరి ఆయన సమాజ సేవకు అంకితమయ్యారు. విశ్వప్రేమకు తన జీవితాన్ని అంకితం చేసారు.

ఆయన దత్తాత్రేయ స్వామి యొక్క 9వ అవతారంగా కొనియాడబడుతున్నారు. ఆయన "విశ్వయోగి విశ్వంజీ మహరాజ్"గా అవతరించారు.

## మూలాలు

## ఇతర లింకులు
* విశ్వయోగి విశ్వంజీ వారి అధికారిక వెబ్ సైటు.
* యూట్యూబ్ లో ఆయన భాషణం

వర్గం:ఆధ్యాత్మిక గురువులు
వర్గం:1944 జననాలు
వర్గం:హిందీ భాషా పాఠాన్ని కలిగి ఉన్న వ్యాసాలు
వర్గం:గుంటూరు జిల్లా ఆధ్యాత్మిక వ్యక్తులు
పార్వతీ నాయర్

thumb|పార్వతీ నాయర్
**పార్వతీ నాయర్, ** భారతీయ విజువల్ కళాకారిణి, సృజనాత్మక రచయిత. ఢిల్లీలో జన్మించిన ఆమె సృజనాత్మక వీడియోలు, శిల్పాలు, చిత్రలేఖనాలు, పుస్తకాలు, ఫోటోగ్రఫీ వంటి ప్రక్రియల్లో ఆమె చేసిన కృషి ద్వారా ప్రసిద్ధి చెందింది. అమితాబ్ బచ్చన్ 70వ జన్మదినోత్సవ వేడుకల్లో బి70 పేరిట ప్రచురించిన 70 మంది కళాకారుల్లో ఒకరు కావడం విశేషం. 2014లో కొత్త ముంబై ఎయిర్ పోర్ట్ ప్రారంభోత్సవ కార్యక్రమంలో ఎయిర్ పోర్ట్ లో ఆమె తయారు చేసిన 20 అడుగుల శిల్పాన్ని స్థాపించబడటం ఆమె కెరీర్ లోనే మైలురాయిగా నిలిచింది. సింగపూర్ ఆర్ట్ మ్యూజియం, సొతెబీస్ ఇన్స్టిట్యూట్ ఆఫ్ ఆర్ట్. ది ఆస్ట్రేలియా ఇండియా ఇన్స్టిట్యూట్, డ్యెట్స్కే బ్యాంక్ వంటి ప్రతిష్ఠాత్మక ప్రదర్శనశాలల్లో ఆమె శిల్పాలు ఉన్నాయి. ఎబిఎన్ ఎమ్రోస్ దిల్ సే ప్లాటినం కార్డ్ లో ఆమె చిత్రాలు ప్రచురించబడ్డాయి.

## విద్యాభ్యాసం
చెన్నైలోని గుడ్ షెపర్డ్ కాన్వెంట్ లో మెట్రిక్యులేషన్, ఇంటర్ పూర్తి చేసింది పార్వతీ. మద్రాసు విశ్వవిద్యాలయానికి చెందిన స్టెల్లా మేరిస్ కళాశాలలో బిఏ చదువుకుంది పార్వతీ. ఆ తరువాత 1985లో బ్రిటీష్ ప్రభుత్వ స్కాలర్ షిప్ పై లండన్లో సెంట్రల్ సెయింట్ మార్టిన్స్ కళాశాలలో ఎం.ఎ ఫైన్ ఆర్ట్స్ చదువుకుంది ఆమె. చదువుకునే సమయంలో విశ్వవిద్యాలయంలో ప్రథమురాలిగా నిలిచింది.

## మూలాలు

వర్గం:1964 జననాలు
వర్గం:జీవిస్తున్న ప్రజలు
వర్గం:భారతీయ రచయిత్రులు
వర్గం:ఢిల్లీ వ్యక్తులు
వర్గం:భారతీయ చిత్రకారులు
వర్గం:భారతీయ శిల్పులు
వర్గం:మద్రాసు విశ్వవిద్యాలయ పూర్వవిద్యార్థులు
వ్రతకథలు

**వ్రతకథలు** ఈ గ్రంథములో తెలుగు నాట బహు ప్రాచుర్యము పొందిన సుమారు 11 (పదకొండు) వ్రతముల గురించి చెప్పబడింది.

రచన: తిరుపతి వేంకట కవులు

## వ్రత కథలు
ఈ గ్రంథములో తెలుగు నాట బహు ప్రాచుర్యములో ఉన్న సుమారు 11 (పదకొండు) వ్రతముల గురించి చెప్పబడింది. అవి
# శ్రీ సత్యనారాయణ స్వామి వ్రతము
# శ్రీ మంగళ గౌరీ వ్రతము
# శ్రీ వినాయక చతుర్థీ వ్రతము
# శ్రీ కేదారేశ్వర వ్రతము
# శ్రీ కార్తీక సోమవార వ్రతము
# శ్రీ స్కంద షష్టీ వ్రతము
# శ్రీ సావిత్రీ గౌరీ వ్రతము
# శ్రీ శివరాత్రి వ్రతము
# శ్రీ నందికేశ్వర వ్రతము
# శ్రీ కులాచారావన వ్రతము
# శ్రీ ఏక పత్నీ వ్రతము

## మూలాలు

## ఇది కూడా చూడండి
* వ్రతరత్నాకరము
* తిరుపతి వేంకట కవులు

వర్గం:తెలుగు పుస్తకాలు
వర్గం:తెలుగు భాష
వర్గం:తెలుగు సాహిత్యం
వర్గం:1952 పుస్తకాలు
వర్గం:వ్రతములు
మామిడాల ప్రమీల

**ప్రమీల** తెలంగాణ రాష్ట్రానికి చెందిన న్యాయవాది, సామాజిక కార్యకర్త. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.

## విద్యాభ్యాసం
మంచిర్యాల జిల్లాకు చెందిన ప్రమీల ఎంఏ, బీఈడీ (హిందీ), బీఏ, ఎల్‌.ఎల్‌.బి. (ఎల్‌.ఎల్‌.ఎం) డిగ్రీలు పూర్తిచేసింది.

## సామాజిక సేవ
మంచిర్యాల జిల్లా సీసీసీ నస్పూరు ప్రాంతంలో 13 ఏళ్ల పాటు ఉపాధ్యాయురాలిగా పనిచేసి ఉత్తమ సేవలు అందించింది. 2008లో సదాశయ ఫౌండేషన్‌లో చేరి..తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, 2017 మార్చి 8

## మూలాలు

వర్గం:విశిష్ట మహిళా పురస్కార గ్రహీతలు
వర్గం:మంచిర్యాల జిల్లా మహిళా సామాజిక కార్యకర్తలు
ఉత్తర ఉన్ని

**ఉత్తర ఉన్ని** ఒక భారతీయ సినీ నటి. ఆమె ఎక్కువగా తమిళ, *[[మలయాళ సినిమా|మలయాళ]]* సినిమాల్లో నటించింది. 2012లో సురేష్ దర్శకత్వంలో వచ్చిన తమిళ సినిమా *వవ్వల్ పేసంగ*తో తెరంగేట్రం చేసింది ఉత్తర. ఆమె మొట్టమొదటి మలయాళ చిత్రం *ఎదవప్పతీ*. ఈ సినిమాకు లెనిన్ రాజేంద్రన్ దర్శకత్వం వహించాడు. ఈ సినిమాలోని నటనకు ఆమె కేరళ రాష్ట్ర సినీ విమర్శకుల పురస్కారం- ఉత్తమ నూతన నటి అవార్డు గెలుచుకుంది. లెనిన్ రాజేంద్రన్ దర్శకత్వంలో ఆమె నటించిన మరో సినిమా విడుదలకు సిద్ధంగా ఉంది. ధాత్రి రియల్ స్లిమ్ ఆయిల్ ఎడ్వర్టైజ్మెంట్ లో మోడల్ గా కెరీర్ మొదలు పెట్టిన ఉత్తర, శ్రీ కుమారన్స్, భీమా జ్యుయెలర్స్, ఎమ్మాన్యువల్ సిల్క్స్ వంటి యాడ్ లలో నటించింది.

గాయని అయిన ఉత్తర పతిరపొనెత్రిల్ అనే ఆల్బంను ఇటీవల విడుదల చేసింది. బహ్రయిన్లో *అంగొపంగా* అనే నృత్య పాఠశాల స్థాపించింది ఉత్తర. ఆమె ప్రపంచ ప్రఖ్యాత భరతనాట్య కళాకారిణి కూడా. యునెస్కో ప్రపంచ నాట్య కౌన్సిల్ లో ఉత్తర సభ్యురాలు. బహ్రయిన్ తో పాటు ముంబైలోని టెంపుల్ స్టెప్స్ లో కూడా ఆమె నాట్య పాఠశాలలు ఉన్నాయి. ఆమె దర్శకత్వం వహించిన రండాం వరవు అనే లఘుచిత్రానికి 5 ఉత్తమ దర్శకురాలు పురస్కారాలు లభించాయి.

## మూలాలు

వర్గం:జీవిస్తున్న ప్రజలు
తరుణ్ భాస్కర్ దాస్యం

**తరుణ్ భాస్కర్ దాస్యం** తెలుగు సినిమా దర్శకుడు. 2016 లో విడుదలైన పెళ్ళి చూపులు అతని మొదటి సినిమా. ఈ సినిమాకు ఉత్తమ ప్రాంతీయ చిత్రంగానే కాక ఉత్తమ మాటల రచయితగా కూడా అతనికి జాతీయ పురస్కారం దక్కింది. 2019 లో తరుణ్ భాస్కర్ మీకు మాత్రమే చెప్తా అనే చిత్రంలో కథానాయకుడిగా నటించాడు. 2020లో వచ్చిన మిడిల్ క్లాస్ మెలోడీస్ లో అతిథి పాత్ర పోషించాడు.

## వ్యక్తిగత జీవితం
తరుణ్ భాస్కర్ తండ్రి స్వస్థలం వరంగల్. తల్లి స్వస్థలం తిరుపతి. 1988 నవంబరు 5న  చెన్నైలో పుట్టాడు. హైదరాబాదులో పెరిగాడు. ఇతని భార్య పేరు లత. ఆమె స్వస్థలం చిత్తూరు. ఆమె కొన్ని యాడ్ ఫిల్మ్స్ చేసింది.

## వృత్తి
మొదటి నుంచి తరుణ్ కు సినిమాల మీద ఆసక్తి ఉండేది. లఘు చిత్రాలను రూపకల్పన చేయడంతో మొదలు పెట్టాడు. మొదటగా తల్లి రాసిన ఓ కవితను ఓ లఘు చిత్రంలా తీసి ఐఐటీ మద్రాసులో జరుగుతున్న *సారంగ్* అనే ఉత్సవాల కోసం పంపాడు. అక్కడ దానికి బహుమతి వచ్చింది. అదే ఉత్సాహంతో *జర్నీ*, *సెరెండిపిటీ*, *మినిట్స్‌ టు మిడ్‌నైట్‌*, *అనుకోకుండా*, *సైన్మా* లాంటి లఘు చిత్రాలను రూపొందించాడు. వీటిలో కొన్ని కేన్స్ ఫిల్మ్ ఫెస్టివల్, ఇంఫాల్ ఫిల్మ్ ఫెస్టివల్ లాంటి చిత్రోత్సవాలకు ఎంపికయ్యాయి. జునూన్ అనే సినిమాకు పీపుల్స్ చాయిస్ అవార్డు వచ్చింది. అనుకోకుండా అనే సినిమా యూట్యూబులో అత్యధికులు వీక్షించారు. సైన్మాకి కూడా పలు పురస్కారాలు దక్కాయి. ఈ సినిమా చూసిన మంచు లక్ష్మి తనతో ఓ చిత్రానికి పనిచేయమని కోరింది. ఆ సినిమా స్క్రిప్టు పని జరుగుతున్న సమయంలో తరుణ్ తండ్రి మరణించడంతో అది వాయిదా పడింది. తరువాత పెళ్ళి చూపులు సినిమాతో దర్శకుడిగా పరిచయమయ్యాడు. ఈ సినిమాలో కథా నాయకుడైన విజయ్ దేవరకొండ, తరుణ్ ముందు నుంచి స్నేహితుడు కావడంతో ఆ పరిచయంతో నిర్మాత రాజ్ కందుకూరిని కలిసి అవకాశాన్ని చేజిక్కించుకున్నాడు. తన మొదటి సినిమాకే జాతీయ పురస్కారాన్ని సొంతం చేసుకున్నాడు.

## మూలాలు

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:1988 జననాలు
వర్గం:వరంగల్లు గ్రామీణ జిల్లా సినిమా దర్శకులు
వర్గం:తెలంగాణ సినిమా దర్శకులు
లలితా సాగరి

**లలితా సాగరి** తెలుగు చలనచిత్ర నేపథ్య గాయని.

## సినిమా పాటలు
ఈమె గానం చేసిన తెలుగు సినిమా పాటల పాక్షిక జాబితా:

## మూలాలు

## బయటి లింకులు
* 

వర్గం:తెలుగు సినిమా గాయకులు
వర్గం:తమిళ సినిమా నేపథ్యగాయకులు
డమాస్కస్

**డమాస్కస్** సిరియా దేశపు రాజధాని, ఆ దేశంలో అతి పెద్ద నగరం. ఈ నగరానికి *జాస్మిన్ నగరం* అనే మారుపేరు ఉంది. ఇది ప్రపంచంలోనే అత్యంత పురాతనమైన రాజధాని నగరమే కాక పురాతన కాలం నుంచి నిరంతరంగా మానవులు నివసించే నగరం కూడా. సా.శ.పూ మూడవ సహస్రాబ్ది నుంచే ఇక్కడ నివాసాలు ఉన్నట్లు ఆధారాలు ఉన్నాయి. ఇస్లాం సాంప్రదాయాల ప్రకారం ఇది నాలుగవ అత్యంత పవిత్రమైన పుణ్యక్షేత్రం. డమాస్కస్ లెవంత్ ఉపప్రాంతానికి, అరబ్ ప్రపంచానికి ఒక ప్రధాన సాంస్కృతిక కేంద్రం. సిరియా నైరుతి దిశలో ఈ నగరం దాని చుట్టూ అల్లుకున్న మెట్రోపాలిటన్ ప్రాంతానికి కేంద్రం బిందువు. *రెయిన్ షాడో* ప్రభావం వలన ఇక్కడ ఇది ఒక వర్షాలు తక్కువ కలిగిన శుష్క ప్రాంతంగా మారింది. బరాడా నది ఈ నగరంలో ప్రవహిస్తుంది.

## మూలాలు


వర్గం:ప్రపంచ నగరాలు
ఉత్తర ఉన్నికృష్ణన్

**ఉత్తర ఉన్నికృష్ణన్** (జననం 2004 జూన్ 11) భారతీయ నేపథ్య గాయని. 2015లో ఆమె జాతీయ ఉత్తమ నేపథ్య గాయని పురస్కారం అందుకొంది. 2014లో విడుదలైన తమిళ సినిమా శైవంలో ఆమె పాడిన అళగు పాటకు ఈ పురస్కారం లభించింది. 62వ జాతీయ సినీ పురస్కారాల్లో ఆమె పురస్కారాన్ని అందుకొంది. ఆమె 7వ ఏటే ఉత్తర పాడిన పాట రికార్డు ఆయింది. ఆమె తన 10వ ఏటే జాతీయ ఉత్తమ నేపథ్య గాయని పురస్కారం అందుకొంది.

## జీవిత సంగ్రహం
ప్రముఖ కర్ణాటక సంగీత విద్వాంసుడు, గాయకుడు ఉన్ని కృష్ణన్, భరతనాట్య కళాకారిణి ప్రియా ఉన్నికృష్ణన్ ల కుమార్తె. ఆమె తండ్రి ఉన్ని కృష్ణన్ ఎన్నో జాతీయ ఉత్తమ నేపథ్య గాయకుడు పురస్కారాలు అందుకొన్నాడు. అతను 1995లో మొట్టమొదటి జాతీయ అవార్డు  అందుకొన్నాడు.

ఆమె గురువు సుధా రాజా వద్ద తన ఆరవ ఏట నుండే కర్ణాటక సంగీతంలో శిక్షణ ప్రారంభించింది. చెట్ పేట్ లోని లేడీ ఆండాల్ స్కూల్ లో చదువుకుంటోంది ఉత్తర. ఆమెకు కర్ణాటక, పాశ్చాత్య సంగీతాలు రెండూ బాగా ఇష్టం. ఆ రెండు సంగీతాలూ నేర్చుకోవాలనేది ఆమె కోరిక.

## అవార్డు తెచ్చిన పాట..
ఉత్తరకు జాతీయ పురస్కారం తెచ్చిపెట్టిన అళగు పాటను జి. వి. ప్రకాష్ స్వరపరచగా, నా. ముత్తుకుమార్ రాశారు. ముత్తుకుమార్ కు కూడా జాతీయ ఉత్తమ గేయరచయిత పురస్కారం లభించింది ఈ పాటకు. గాయని సైంధవి ఇంట్లో బొమ్మలకొలువుకు వెళ్ళినప్పుడు ఆమె గొంతు విన్న సైంధవి భర్త జి.వి.ప్రకాష్ కొన్ని నెలల తరువాత ఈ పాట పాడేందుకు అవకాశం ఇచ్చాడు. ఈ పాటతో పాటు తమిళంలో మరో రెండు పాటలు పాడింది ఉత్తర.

## మూలాలు

వర్గం:జీవిస్తున్న ప్రజలు
వర్గం:భారత జాతీయ చలనచిత్ర పురస్కార విజేతలు
వనజా ఉదయ్

**వనజా ఉదయ్** తెలంగాణ రాష్ట్రానికి చెందిన ప్రముఖ కూచిపూడి నృత్యకారిణి, నృత్య అధ్యాపకురాలు. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.

## జననం - ఉద్యోగం
వనజా ఉదయ్ 1966, జనవరి 14న హైదరాబాద్ లో జన్మించింది. తెలుగు విశ్వవిద్యాలయం నృత్యశాఖాధిపతిగా పనిచేస్తుంది.

## నృత్యరంగం
వనజా ఉదయ్ 40 సంవత్సరాలకు పైగా నృత్య రంగంలో సేవలందిస్తుంది. దాదాపు 40కిపైగా దేశాల్లో ఇప్పటి వరకు 4300కు పైగా ప్రదర్శనలిచ్చింది. 2016లో ఢిల్లీలో శ్రీశ్రీ రవిశంకర్ నిర్వహించిన వరల్డ్ కల్చరల్ ఫెస్టివల్‌ లో 1200 మంది కళాకారులతో కూచిపూడి నృత్య ప్రదర్శన నిర్వహించింది.

## బహుమతులు - పురస్కారాలు
* తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, మార్చి 8, 2017

## బిరుదులు
* నృత్యకిరణం - స్కూల్‌ ఆఫ్‌ ఆర్ట్స్‌ (హైదరాబాద్)

## మూలాలు

వర్గం:విశిష్ట మహిళా పురస్కార గ్రహీతలు
వర్గం:హైదరాబాదు వ్యక్తులు
మమతా కులకర్ణి

**మమతా కులకర్ణి** భారతీయ చలనచిత్ర నటి. ఈమె బెంగాలీ, హిందీ, తమిళ, తెలుగు, కన్నడ, మలయాళ చిత్రాలలో నటించింది. ఈమె వక్త్ హమారా హై, క్రాంతివీర్, సబ్‌సే బడా కిలాడి, బాజీ తదితర హిందీ సినిమాలలో నటించడం ద్వారా పేరు సంపాదించింది. ఈమె మిథున్ చక్రవర్తి, అజయ్ దేవగణ్, బాబీ డియోల్, షారుఖ్ ఖాన్, సంజయ్ దత్, అక్షయ్ ఖన్నా, సల్మాన్ ఖాన్, గోవిందా, అనిల్ కపూర్, సైఫ్ అలీ ఖాన్, అమీర్ ఖాన్, మోహన్ బాబు మొదలైన హీరోల సరసన నటించింది.

## జీవితం
మమతా కులకర్ణి మహరాష్ట్రలోని ఒక మధ్యతరగతి బ్రాహ్మణ కుటుంబంలో జన్మించింది. ఈమె తండ్రి ముంబై మాజీ కమీషనర్. ఈమె జుహులోని సెయింట్ జోసెఫ్ పాఠశాలలో చదివింది. చిన్నప్పటి నుంచే సాంస్కృతిక కార్యక్రమాలవైపు మొగ్గు చూపింది. తర్వాత మోడలింగ్ లో అవకాశాలు వచ్చాయి. తర్వాత సినిమాల్లో అవకాశాలు కూడా వచ్చాయి. 

2025 కుంభమేళాలో సన్యాసం తీసుకుంది. అయితే ఈ నిర్ణయం వివాదాస్పదం కావడంతో ఆమెకు సన్యాస దీక్ష ఇచ్చిన కిన్నెర అఖాడా నుంచి ఆమెను బహిష్కరించారు.

## వివాదాలు
ఈమె నట జీవితం, అనంతర జీవితం వివాదాల మయంగా ఉంది. స్టార్‌డస్ట్ పత్రిక ముఖచిత్రంపై టాప్‌లెస్‌గా పోజు ఇవ్వడంతో ఈమె పేరు మారుమ్రోగింది. స్టార్‌డస్ట్ పత్రిక ముఖచిత్రంపై వచ్చిన వివాదంతో కోర్టుచే అభిశంసించ బడి జరిమానా కూడా కట్టింది. కోర్టుకు హాజరు కావడానికి ఎవరూ గుర్తుపట్టాకుండా బురఖా ధరించి ఇస్లాం వర్గీయుల ఆగ్రహాన్ని చవిచూచింది. మాఫియా డాన్ ఛోటారాజన్‌ను మచ్చిక చేసుకుని సినిమా అవకాశాలు దక్కించుకుందని ఈమెపై పుకార్లు ఉన్నాయి. సినిమాలకు స్వస్తి చెప్పాక ఈమె ఒక ఎన్.ఆర్.ఐ. వ్యాపారిని వివాహం చేసుకుని న్యూయార్కులో నివసించింది. తరువాత కొన్నాళ్లకే వైవాహిక జీవితం విచ్ఛిన్నమై దుబాయిలో తన ఒకనాటి బాయ్ ఫ్రెండ్ విక్కీ గోస్వామితో కలిసి సహజీవనం చేసింది.. విక్కీ గోస్వామికి దుబాయ్-నేపాల్ కేంద్రంగా డ్రగ్స్ సప్లై చేసే వ్యాపారం ఉండేది. అతనిని వివాహమాడిన అనంతరం మమతా కులకర్ణి కూడా డ్రగ్స్ కి బాగా బానిస అయ్యింది. కాగా వీరు సాగిస్తున్న డ్రగ్స్ స్మగ్లింగ్ వ్యవహారం గుట్టు 2014 లో రట్టు కాగా అప్పటి థానే పోలీసులు వీరిపై కేసు నమోదు చేసి విచారణ జరుపగా అప్పటికి విక్కీ గోస్వామి పోలీస్ వారి విచారణకు సహకరించకుండా తప్పించుకుని అజ్ఞాతంలోకి వెళ్ళిపోయాడు. రెండు సంవత్సరాల పాటు విచారణ జరిపిన పోలీసులు విక్కీ గోస్వామితోపాటు మమతా కులకర్ణి పై నాన్ బెయిలబుల్ అరెస్ట్ వారెంట్ జారీ చేసింది.

## మమత నటించిన కొన్ని తెలుగు చిత్రాలు

## మూలాలు

## బయటు లింకులు
* 

వర్గం:1972 జననాలు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
పోపూరి

**పోపూరి** తెలుగువారిలో కొందరి ఇంటిపేరు.

# పోపూరి లలిత కుమారి - ఓల్గాగా ప్రసిద్ధి పొందిన ప్రముఖ తెలుగు రచయిత్రి. 
# పోపూరి పూర్ణచంద్రరావు - స్వచ్ఛంద సంఘసేవకుడు.
కులకర్ణి

**కులకర్ణి** (ఆంగ్లం: **Kulkarni**) భారతీయులలో ఒకానొక ఇంటిపేరు.

# మమతా కులకర్ణి, భారతీయ చలనచిత్ర నటి. 
# రాజు కులకర్ణి, అని సంక్షిప్తంగా పిలువబడే రాజీవ్ రమేశ్ కులకర్ణి (Rajiv Ramesh Kulkarni) భారత మాజీ క్రికెట్ క్రీడాకారుడు.
# నీలేష్ కులకర్ణి, భారత మాజీ క్రికెట్ క్రీడాకారుడు. 
# అనసూయ కులకర్ణి, ప్రముఖ సంగీత విద్వాంసురాలు, తెలుగు సినిమా నేపథ్య గాయని. 
# సులభ కె.కులకర్ణి, భారతదేశంలోని పూణెలోని ఇండియన్ ఇనిస్టిట్యూట్ ఆఫ్ సైన్స్ అండ్ రీసెర్చిలో భౌతికశాస్ర ప్రొఫెసర్.